ზამთრის საღამო

**ქამრა გლოვით ცა დაჰფარა,**

**თოვლის ბუქით ჰაერს ავსებს,**

**ხან ღრიალებს მხეცის გვარად,**

**ხან კი ტირის ბავშვის ხმაზე,**

**ხან კი სახლის თავზე ომობს,**

**სახურავზე ჩალას არხევს,**

**ხან ვით მგზავრი უთვისტომო,**

**ჩვენს ფანჯარას მოაძახებს.**

**ღარიბული ჩვენი ქოხი**

**მწუხარებას ვეღარ ასცდა,**

**ჩემო ძიძა, ჩუმი ოხვრით**

**რას აკეთებ ფანჯარასთან?**

**დაღლილობა ქარმა გარგო,**

**ეგრე მისთვის გაინაზე,**

**თუ ჩასთვილმე, ჩემო კარგო,**

**თითისტარის ნანინაზე.**

**შევსვათ! ვინ მყავს შენი მსგავსი**

**მეგობარი ბავშვობიდან?**

**ჩავკლათ დარდი, მომე თასი,**

**გაგიხარო გული მინდა.**

**მიმღერე, თუ ჩიტმა როგორ,**

**ზღვების იქით დასდო ბინა;**

**როგორ მოხდა, დილით გოგომ**

**წყაროსთან რომ მიირბინა.**

**ქარმა ქროლვით ცა დაჰფარა,**

**თოვლის ბუქით ჰაერს ავსებს,**

**ხან ღრიალებს მხეცის გვარად,**

**ხან კი სტირის ბავშვის ხმაზე.**

**შევსვათ! ვინ მყავს შენი მსგავსი**

**მეგობარი ბავშვობიდან?**

**ჩავკლათ დარდი, მომე თასი,**

**გაგიხარო გული მინდა.**

**1825**